<classify> MSIMAMO wa nchi za Jumuiya ya Maendeleo Kusini mwa Afrika SADC ni kutaka nchi ya Zimbabwe iondolewe vikwazo vya kiuchumi bila masharti yoyote.Waziri wa Mambo ya Nje na Ushirikiano wa Afrika Mashariki ambaye ni Mwenyekiti wa Baraza la Mawaziri SADC, Profesa Palamagamba Kabudi alisema hayo kwenye kongamano maalumu la Vikwazo vya Kiuchumi na Hatma ya Maendeleo ya Afrika Uzoefu wa Zimbabwe lililofanyika Chuo Kikuu cha Dar es Salaam UDSM.Profesa Kabudi alisema umoja wa mataifa katika azimio lake namba 27 21 lilianzisha ofisi ya muda ambayo ripoti ya umoja huo ilieleza aina hiyo ya vikwazo vimepitiliza na kwamba sio tu kama vinakwenda kinyume na mila na desturi bali vinavunja haki za msingi za binadamu ikiwemo elimu, waathirika wakubwa wakiwa wanawake , watoto na wazee. Alisema Baraza Kuu la Umoja wa mataifa katika azimio lake la mwaka 2018 lililaani aina hiyo ya vikwazo vinavyotumika kama nyenzo ya kuweka shinikizo la kisiasa na kiuchumi dhidi ya mataifa mengine .Kama Marekani na Umoja wa Ulaya wana hoja za msingi basi wapeleke azimio katika Baraza Kuu la Umoja wa Mataifa ili baraza hilo chini ya sura ya saba ya UN charter linaweza kutoa azimio hilo likitoka ndilo azimio litakaloshinda. Leo jana tarehe 25 Oktoba iwe ni siku ya kuiambia dunia ondoeni vikwazo dhidi ya Zimbabwe.Hatusemi Zimbabwe ni nchi ambayo imekamilika hata hao wenyewe hawasemi wamekamilika hatua zilichukuliwa uchaguzi umefanyika rais amechaguliwa na ameanza kuchukua hatua za kukaa na baadhi ya hao ambao ardhi hiyo wanaodai wafidiwe waliipora lakini potelea mbali lakini bado mataifa hayo mengine hayaoni sababu ya kufanya hivyo, alisema.Alisisitiza kuwa ukumbi huo wa Nkurumah ndio mahali sahihi pa kusema hayo kwa sababu umeshuhudia na kupokea wapigania uhuru wengi. Akifunga kongamano hilo, Waziri wa Fedha na Mipango, Dk Philip Mpango alisema nchi za Afrika lazima zitambue hatma ya bara hilo ipo mikononi mwa waafrika ila tatizo lililopo ni kwamba bado kuna uhuru wa kiuchumi japo wa kisiasa zimejikomboa. Alisema Afrika lazima izingatie utawala wa sheria bila kusahau uhalisia katika nchi hizo.Viongozi na wasomi lazima wawe mfano wa kuwekeza mitaji na ujuzi katika nchi yetu badala ya kukimbiza nje ya nchi, alisema.Waziri Mpango alisisitiza kuwa ni vema Afrika ikatambua vikwazo hivyo vinaweza kugeuzwa kuwa fursa kwa kupanua wigo wa kiuchumi huku zikitambua nguvu za kiuchumi duniani zimehama.Profesa Godius Kahyarara kutoka Idara ya Uchumi UDSM alisema moja ya nafasi ya SADC ni kuelimisha wananchi katika nchi wanachama ili wafahamu ni lini na kwa nini Zimbabwe iliwekewa vikwazo vya kiuchumi.  <topic>: KITAIFA 